Diari Oficial de la Generalitat Valenciana


Sumari del DOGV 4257, del 27-05-2002 (2002/5415)

ORDE de 15 de maig de 2002, de la Conselleria de Benestar Social, per la qual es convoca, per a l'any 2002, concurs públic per a la concessió d'ajudes per al desenvolupament de programes en matèria de joventut promoguts per entitats locals.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4257

Data del DOGV
:   27-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/5415


Data del document
:   15-05-2002

Organisme emissor
:   Conselleria de Benestar Social

Tipus de document
:   Ordre

Descriptors 

:   * Institut Valencià de la Joventut Generalitat Jove
    * suport econòmic
    * voluntariat social
    * formació professional
    * accés a l'ocupació
    * associació d'entitats locals
    * administració local
    * ajuda pública
    * jove
    * habitatge
    * oci
    * moviment associatiu

ORDE de 15 de maig de 2002, de la Conselleria de Benestar Social, per la qual es convoca, per a l'any 2002, concurs públic per a la concessió d'ajudes per al desenvolupament de programes en matèria de joventut promoguts per entitats locals. [2002/X5415]
  
La Llei 4/1989, de 26 de juny de la Generalitat Valenciana, per la qual es va crear l'Institut Valencià de la Joventut, com a òrgan encarregat de l'execució i coordinació de la política de joventut a la Comunitat Valenciana, establix en el seu article 3, com una de les funcions del dit organisme, la de contribuir amb totes les administracions i entitats públiques i privades al desenvolupament de les polítiques integrals de la joventut.
  
En este marc, l'IVAJ considera que la promoció dels programes i activitats que porten a terme les entitats locals es configura com un objectiu prioritari, ja que estes entitats presten una àmplia gamma de servicis a la població juvenil del seu àmbit territorial cosa que s'unix a la proximitat amb què són percebudes pel dit col·lectiu.
  
En virtut d'això i de conformitat amb les atribucions que em conferix l'article 35 de la Llei 5/1983, de 30 de desembre, de Govern Valencià, i l'article 47.11 del text refós de la Llei d'Hisenda Pública de la Generalitat Valenciana,
  
ORDENE
  
Primer
  
Es convoca concurs públic per a la concessió d'ajudes per al desplegament de programes d'activitats en matèria de joventut promoguts per entitats locals i s'aproven les bases que el regiran, que figuren com a annex I, el model de sol·licitud, que s'inclou com a annex II, de la present orde.
  
Segon
  
Les ajudes que es convoquen es finançaran a càrrec de la línia de subvenció SE000073 del pressupost de l'Institut Valencià de la Joventut per a 2002, amb un import global màxim de 90.150 euros.
  
DISPOSICIONS FINALS
  
Primera
  
Es faculta el director general de l'Institut Valencià de la Joventut per a dictar totes les instruccions i resolucions que calguen per al desplegament i l'execució del que preveu esta orde.
  
Segona
  
La present orde entrarà en vigor al sendemà de la seua publicació en el Diari Oficial de la Generalitat Valenciana.
  
Tercera
  
Contra esta orde, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del sendemà de la seua publicació en el Diari Oficial de la Generalitat Valenciana, d'acord amb el que establix la Llei 29/1998, de 13 de juliol, reguladora de la Jurisdicció Contenciosa Administrativa.
  
València, 15 de maig de 2002
  
El conseller de Benestar Social,
  
RAFAEL BLASCO CASTANY
  
ANNEX I
  
Bases de la convocatòria
  
Primera. Objecte de les ajudes
  
Les ajudes que es convoquen estan destinades al finançament parcial de programes d'activitats en matèria de joventut que duran a terme entitats locals entre l'1 de gener i 30 d'octubre de 2002, i que hauran de versar necessàriament sobre els temes següents:
  
- Ocupació
  
- Habitatge
  
- Voluntariat
  
- Informació
  
- Formació
  
- Oci alternatiu
  
- Promoció de l'associacionisme juvenil
  
La realització del programa d'activitats per al qual es concedisca la subvenció serà d'exclusiva responsabilitat de l'entitat local i, així mateix, seran a càrrec seu els mitjans humans i materials que calguen per al seu desplegament.
  
Només es podrà presentar un programa per entitat.
  
Segona. Beneficiaris
  
Podran sol·licitar estes ajudes els ajuntaments, les mancomunitats i les entitats locals menors ubicades a l'àmbit territorial de la Comunitat Valenciana.
  
Tercera. Quantia de les ajudes
  
L'import de l'ajuda en cap cas no podrà ser superior al 40% del pressupost total de les activitats programades ni superar la quantia màxima de 6.000 euros, tot tenint en compte el crèdit disponible que, en cas de ser insuficient, es podrà prorratejar entre tots els beneficiaris de les ajudes.
  
Quarta. Sol·licitud i termini
  
1. La sol·licitud s'emplenarà en el model que figura com a annex II. El model normalitzat de sol·licitud també estarà a disposició dels sol·licitants a les seus de l'IVAJ a Alacant (pl. de Sant Cristòfol núm. 8, 03675), Castelló de la Plana (c. dels Orfebres Santalínea núm. 2, 12119) i València (c. de l'Hospital núm. 11, 46149), o bé s'hi podrà accedir a través de la pàgina web de l'IVAJ, adreça: www.ivaj.es
  
2. La sol·licitud s'haurà d'acompanyar de la documentació següent:
  
- Descripció del programa d'activitats a realitzar, en què conste, com a mínim, la informació següent: la justificació de l'oportunitat i de la necessitat del projecte; els objectius, les activitats i el nombre de participants; els mitjans personals i materials; les dates i els llocs de celebració, i les dades significatives que es consideren d'interés.
  
- Documentació acreditativa de les actuacions portades a terme per l'entitat local en matèria de joventut durant l'any 2001.
  
- Pressupost del programa d'activitats a realitzar en què es detallen les despeses i els ingressos previstos, degudament desglossats i especificant-ne totes les fonts de finançament i qualsevol altra informació que es considere d'interés.
  
- Documentació acreditativa que el programa el desplegarà personal tècnicament qualificat.
  
3. Quan els documents exigits ja estigueren en poder de l'Institut Valencià de la Joventut, el sol·licitant es podrà acollir al dret que establix l'article 35. f) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que s'indique la data i l'òrgan o dependència en què van ser presentats o, si escau, emesos, i si no hagueren transcorregut més de cinc anys des de la finalització del procediment al qual corresponguen.
  
4. Les sol·licituds es podran presentar al Registre General de l'Institut Valencià de la Joventut (c. de l'Hospital núm. 11, València 46729), al de les unitats territorials d'Alacant (pl. de Sant Cristòfol núm. 8, 03363) i de Castelló de la Plana(c. dels Orfebres Santalínea núm. 2, 12054); o en qualsevol dels llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En cas d'enviament per correu certificat, la presentació de la documentació en l'oficina de correus corresponent s'haurà de fer d'acord amb el que disposa l'article 31 del Reial Decret 1.829/1999, de 31 de desembre, en sobre obert, per tal que l'exemplar destinat a l'IVAJ siga datat i segellat abans de ser certificat. Cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada al Registre de l'Institut Valencià de la Joventut.
  
5. El termini de presentació de sol·licituds serà el comprés entre el sendemà de la publicació de la present orde en el Diari Oficial de la Generalitat Valenciana i el dia 27 de juny de 2002, ambdós inclosos. L'incompliment d'este termini implicarà la no-admissió de la sol·licitud i, en conseqüència, la denegació de l'ajuda sol·licitada.
  
6. Només s'admetrà una sol·licitud per cada entitat local. En el cas que es presenten diverses sol·licituds ?o programes?, l'entitat participant, després de ser requerida per la unitat instructora, haurà d'optar per una de les sol·licituds en el termini que es concedisca a l'efecte. Altrament, s'entendrà que opta per la presentada en primer lloc.
  
Cinquena. Tramitació
  
1. La instrucció del procediment correspondrà al Servici de Gestió i Planificació de Programes de l'Institut Valencià de la Joventut, que podrà demanar al sol·licitant l'aportació addicional de tots els documents o dades aclaridores que es consideren necessaris per a l'examen de la sol·licitud presentada.
  
2. Si la sol·licitud no reunix els requisits exigits o no hi duu adjunta la documentació que, d'acord amb estes bases, resulte exigible, es notificarà al sol·licitant perquè, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, comptadors a partir a partir del sendemà de la recepció de la notificació, n'esmene la falta o hi adjunte els documents preceptius, tot indicant-li que, si no ho fera en el termini previst, es considerarà que ha desistit de la seua petició, després de la resolució del director general de l'Institut Valencià de la Joventut que prèviament s'haurà de dictar en els termes que preveu l'article 42 de la susdita Llei. La documentació que s'entregue en la fase d'esmena s'haurà de presentar al lloc i en la forma que preveu la base quarta de la present convocatòria.
  
Sisena. Comissió Avaluadora
  
1. Per a l'estudi i la valoració de les sol·licituds acollides a la present orde es constituirà una Comissió Avaluadora formada per cinc persones nomenades pel director general de l'IVAJ entre el personal al servici de l'Institut.
  
La resolució per la qual es determine la composició nominal de la Comissió Avaluadora es publicarà en el Diari Oficial de la Generalitat Valenciana.
  
2. La Comissió Avaluadora ajustarà el seu funcionament a les normes que contenen els articles del 22 al 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Per tal de facilitar l'anàlisi de les sol·licituds presentades, la Comissió Avaluadora podrà demanar als sol·licitants la informació addicional que considere necessària.
  
4. La Comissió Avaluadora elevarà el director general de l'IVAJ, una proposta de resolució que contindrà una relació dels sol·licitants per als qui es proposa la concessió de subvenció i la seua quantia, i també d'aquells per als qui es proposa la denegació o el desistiment de la subvenció sol·licitada, i haurà d'especificar en les seues conclusions una valoració dels criteris emprats en la distribució, d'acord amb el que preveu la base huitena d'esta orde.
  
Setena. Resolució
  
1. El director general de l'IVAJ, a la vista de la proposta de la Comissió Avaluadora, resoldrà sobre les sol·licituds d'ajudes presentades a l'empara del que disposa la present orde. La denegació de l'ajuda haurà de ser motivada i les raons es faran constar en la resolució, i en tot cas els fonaments de la resolució que s'adopte hauran de quedar acreditats en el procediment.
  
2. El termini màxim per a resoldre la convocatòria i fer-ne la notificació serà de sis mesos, comptadors a partir del sendemà del dia en què finalitze el termini de presentació de sol·licituds. Si, transcorregut el dit termini, no s'haguera dictat resolució expressa, les sol·licituds presentades es podran entendre desestimades, de conformitat amb el que disposa l'article 55 de la Llei 9/2001, de 27 de desembre, de la Generalitat Valenciana, de Mesures fiscals, de Gestió Administrativa i Financera, i d'Organització de la Generalitat Valenciana, sense perjuí de l'obligació de resoldre que establix l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. La resolució de la convocatòria es notificarà als interessats en els termes que preveuen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. L'eficàcia de la concessió de les ajudes quedarà supeditada al compliment dels termes i condicions de la concessió. La no presentació de la justificació de la despesa en el termini fixat donarà lloc a la pèrdua de la subvenció i consegüent revocació.
  
Huitena. Criteris de valoració
  
Per a la concessió de les ajudes es valoraran fonamentalment els aspectes següents:
  
a) Que el programa presentat tinga un indiscutible interés juvenil i social.
  
b) Que el programa presentat tinga un caràcter innovador i singular.
  
c) Viabilitat del programa i la seua possible consolidació.
  
d) Que el programa el duga a terme personal tècnicament qualificat i que compte amb la participació d'associacions juvenils implantades en el territori de l'entitat local.
  
e) Nombre de jóvens susceptibles de participar en cada una de les activitats programades
  
f) L'eficàcia manifestada quant a la promoció i el desenvolupament juvenil, en activitats com ajudes a associacions locals, acords o manteniment de relacions de col·laboració amb l'IVAJ.
  
g) Finançament propi: proporció, respecte de la subvenció sol·licitada, dels mitjans econòmics propis de què dispose l'entitat local sol·licitant per tal de dur a terme el programa.
  
h) Que l'entitat local dispose d'un centre d'informació juvenil adscrit a la Xarxa Valenciana d'Informació Juvenil.
  
i) Que l'activitat que es desplegarà es trobe entre les que s'inclouen en el Pla Jove aprovat pel Govern Valencià.
  
j) Que el programa contribuïsca a la igualtat d'oportunitats, a la millora del medi ambient, a l'educació i a la formació.
  
k) La incidència del programa en col·lectius de jóvens amb risc d'exclusió social.
  
l) Qualsevol altra circumstància que afavorisca el desenvolupament de polítiques integrals de joventut.
  
Novena. Justificació i pagament
  
1. La Justificació haurà d'incloure l'import global de la quantia reflectida en el pressupost consignat en l'apartat C de l'imprés de sol·licitud.
  
2. El pagament d'estes ajudes s'efectuarà en una sola vegada, després que se'n justifique l'ús, per a la qual cosa els beneficiaris hauran de presentar la documentació següent:
  
a) Relació de despeses realitzades durant l'exercici 2002 relatives a l'execució del programa subvencionat, amb indicació del perceptor, el concepte i l'import, acompanyada de fotocòpies dels manaments de pagament i de les factures corresponents, confrontades pel secretari de l'Ajuntament, o òrgan competent.
  
A tal efecte es consideraran despeses justificatives de la subvenció:
  
- Cartells i material divulgatiu.
  
- Les despeses derivades de l'organització i de l'execució de les activitats.
  
No tindran la consideració de despeses justificatives:
  
- Les nòmines, els rebuts o les minutes de monitors juvenils i tècnics del centre d'informació juvenil.
  
- Les despeses corrents: llum, telèfon, lloguer de local, mobiliari, material, papereria, etc.
  
- Les derivades de celebracions gastronòmiques.
  
- Les despeses que hagen servit per a la justificació de qualssevol altres subvencions o ajudes.
  
b) Declaració responsable d'altres subvencions sol·licitades i/o concedides pel mateix concepte i any.
  
c) Memòria de la programació realitzada que reculla tota la informació des de l'inici, el desenvolupament i fins a la conclusió.
  
Tota la documentació sol·licitada en els apartats anteriors que no siga original haurà de ser confrontada.
  
3. La justificació s'haurà de realitzar en el termini que, a l'efecte, s'establisca en la resolució de concessió de les ajudes. Cas que la justificació de les despeses no abaste el total de les previstes en el pressupost consignat en l'apartat C de la sol·licitud, l'ajuda concedida es minorarà proporcionalment, en funció de la justificació presentada
  
4. Per fer efectiu el pagament de les ajudes concedides, els beneficiaris hauran d'aportar la fitxa de dades bancàries, emplenada per l'entitat bancària en què es sol·licite l'ingrés de la subvenció.
  
Deu. Obligacions dels beneficiaris
  
Els beneficiaris de les ajudes hauran de complir les obligacions següents:
  
a) Realitzar l'activitat o adoptar el comportament que fonamenta la concessió de la subvenció.
  
b) Acreditar davant de l'Institut Valencià de la Joventut la realització de l'activitat i el compliment dels requisits i condicions que determinen la concessió o el gaudi de l'ajuda, en la forma que determina esta orde.
  
c) Comunicar les modificacions que es produïsquen en el desplegament del programa subvencionat.
  
d) Admetre la presència de supervisors de l'Institut Valencià de la Joventut.
  
e) Sotmetre's a les actuacions de control financer que corresponen a la Intervenció General, en relació amb les ajudes concedides.
  
f) Aportar la part de finançament que no subvencione l'Institut Valencià de la Joventut.
  
g) Comunicar a l'Institut Valencià de la Joventut la sol·licitud i la concessió d'ajudes per a la mateixa finalitat, per part d'altres administracions o organismes públics o privats, tant nacionals com internacionals.
  
h) Fer constar en tota la informació, la documentació i la publicitat pròpia de l'activitat, que la subvenciona l'IVAJ, i insertar-hi el logotip de l'IVAJ.
  
i) Complir totes les obligacions que estiguen previstes per al règim de subvencions i ajudes públiques, que siguen aplicables a esta orde, de conformitat amb el que disposa el text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana, i la resta de legislació concordant i d'aplicació.
  
Onze. Revocació o minoració de l'ajuda
  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, tant nacionals com internacionals, podrà donar lloc a la modificació de la resolució de concessió.
  
2. L'incompliment per part del beneficiari dels requisits i condicions que van donar lloc a l'atorgament de l'ajuda, i també la no presentació de la documentació justificativa assenyalada en l'apartat 2 de la base novena d'esta orde en el termini establit a l'efecte, donarà lloc al corresponent procediment de revocació de l'ajuda concedida. En la tramitació del procediment es garantirà, en tot cas, el dret de l'interessat a l'audiència.
  
3. L'ajuda concedida es reduirà proporcionalment, cas que la justificació de les despeses no abaste el total de les previstes en el pressupost del programa que es subvenciona.
  
Dotze. Reintegrament de les quantitats obtingudes
  
1. L'import de les subvencions regulades en estes bases en cap cas no podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, tant nacionals com internacionals, supere el cost de l'activitat que desplegarà el beneficiari.
  
En este cas, quan l'ajuda principal siga l'atorgada per la Generalitat Valenciana, procedirà el reintegrament de l'excés obtingut sobre el cost de l'activitat desplegada.
  
2. Així mateix, procedirà el reintegrament de les quantitats percebudes i l'exigència de l'interés de demora des del moment del pagament de la subvenció, d'acord amb el procediment instruït a l'efecte en què es garantirà el dret de l'interessat a l'audiència, en els casos següents:
  
a) Obtindre la subvenció sense reunir-hi les condicions requerides.
  
b) Incompliment de la finalitat per a la qual es va concedir la subvenció.
  
c) Incompliment de les condicions imposades als beneficiaris amb motiu de la concessió de la subvenció.
  
Tretze. Acceptació de les bases